


Temeljem članka 35. stavak 1. točka 2. Zakona o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12., 123/17., 98/19. i 144/20.), članka 9. Pravilnika o pokriću obveznih doprinosa, trajnoj novčanoj naknadi, dodjeli nacionalne sportske stipendije i nagradama za sportska ostvarenja ("Narodne novine" broj 41/23.) i članka 16. i članka 30. točka 2. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20., 2/21. i 2/25.), Skupština Osječko-baranjske županije donijela je na ___ sjednici __________________ 2025. godine
 
O D L U K U

o nagrađivanju kvalitete u sportu i
vrhunskih sportskih postignuća
 
I. OPĆE ODREDBE

Članak 1.

Ovom Odlukom o nagrađivanju kvalitete u sportu i vrhunskih sportskih postignuća (nastavno: Odluka) utvrđuju se uvjeti, kriteriji i postupak za dodjeljivanje županijskih nagrada za kvalitetu u sportu i vrhunska sportska postignuća (nastavno: nagrade) najuspješnijih sportaša i sportskih klubova Osječko-baranjske županije (nastavno: Županija) za postignute sportske uspjehe u tijeku kalendarske godine.

Odredbe ove Odluke jednako se primjenjuju na sustav sporta, parasporta, sporta gluhih, športska školska društva te akademski sportski savez Osječko-baranjske županije.

Članak 2.

Izrazi koji se koriste u ovoj Odluci, a imaju rodno značenje, odnose se jednako na muški i ženski spol.

Članak 3.

Pod kvalitetom u sportu i vrhunskim sportskim postignućima, u smislu ove Odluke, podrazumijevaju se ostvareni sportski rezultati na državnim prvenstvima i natjecanjima u okviru krovnih međunarodnih sportskih federacija ili asocijacija priznatih od strane krovnih međunarodnih federacija. 
                      
II. UVJETI I KRITERIJI
                      
Članak 4.

[bookmark: _Hlk213325880]Županija će javno isticati i nagrađivati osobe navedene u članku 1. stavku 1. ove Odluke za ostvarena postignuća u sportu koji ispunjavaju kumulativno sljedeće uvjete:
- 	da nastupaju za klubove s područja Osječko-baranjske županije,
- 	da su članovi sportskih klubova registriranih na području Županije,
- 	da sportski rezultati moraju biti postignuti na nekom od sljedećih natjecanja:
	-	olimpijske igre, paraolimpijske igre, sport gluhih,
	- 	svjetska prvenstva, svjetski kupovi,
	- 	europska prvenstva, europske igre, europska klupska natjecanja,
	- 	grand slam i masters turniri, mitinge, regate i slična natjecanja,
	- 	Europski olimpijski festival mladih,
	- 	olimpijske igre mladih,
	- 	univerzijada,
	- 	balkanske igre i
- 	državna prvenstva (nastavno: natjecanja).
- 	da su ostvarili rezultat određen člankom 7. ove Odluke. 
Članak 5.

Iznimno od članka 4. ove Odluke, osobe navedene u članku 1. stavku 1. ove Odluke ostvaruju pravo na nagradu i za ostvareno postignuće koje ima osobitu međunarodnu ili državnu vrijednost i značenje, a nije obuhvaćeno sportskim natjecanjima ili prvenstvima propisanim ovom Odlukom. 

O nagradi iz prethodnog stavka odlučuje Županica posebnim aktom.

Članak 6.

Nagrađivanje kvalitete u sportu i vrhunskih sportskih postignuća odnose se na tekuću godinu i to od 1. siječnja do 30. studenoga, a ona koja su ostvarena od 1. do 31. prosinca, obuhvatit će se u sljedećoj kalendarskoj godini. 

Članak 7.

[bookmark: _Hlk212539981]Županija će dodijeliti nagrade osobama navedenim u članku 1. stavku 1. ove Odluke koje su ostvarile rezultat od I. do III. mjesta na međunarodnim natjecanjima i državnim prvenstvima kako slijedi:

Međunarodna natjecanja

Pojedinačni sportovi, seniori:
I. mjesto
II. mjesto 
III. mjesto
 
Ekipni sportovi, seniori:
I. mjesto
II. mjesto
III. mjesto

Državna prvenstva

Pojedinačni sportovi, seniori:
I. mjesto
II. mjesto
III. mjesto 
 
Ekipni sportovi, seniori:  
I. mjesto 
II. mjesto 
III. mjesto

  	U pojedinačnim natjecanjima nagrađuje se ostvareni rezultat pojedinog sportaša dok se u ekipnim natjecanjima nagrađuje ostvareni rezultat kluba na način da se razmjerno broju natjecatelja dijeli određena nagrada.
 

Članak 8.

	Osim na temelju navedenih natjecateljskih postignuća, Upravni odjel nadležan za poslove sporta u suradnji sa Športskom zajednicom Osječko-baranjske županije (nastavno: Zajednica), može predložiti prijem osoba navedenih u članku 1. stavku 1. ove Odluke i u slučaju drugih zapaženih postignuća u svezi sa sportom, kao što su: dodjela najviših državnih ili međunarodnih nagrada i priznanja, višegodišnje uspješno djelovanje u sportu, iznimno stručno ili pedagoško ostvarenje te istaknuta uloga u promicanju sporta. 

Članak 9.

Ukoliko osobe navedene u članku 1. stavku 1. ove Odluke na jednom natjecanju osvoje više medalja, ostvaruju pravo na jednu novčanu nagradu, onu koja je viša.

Članak 10.

O nagradama u sportu odlučuje Županica na prijedlog Upravnog tijela nadležnog za poslove sporta temeljem podataka Zajednice koji obavezno sadrže popis sportaša i klubova koji su ispunili uvjete iz članka 4. ove Odluke te:
· potvrdu kluba o osvojenom rezultatu,
· adresu sportaša ili sjedište kluba,
· OIB sportaša ili kluba i
· IBAN sportaša ili kluba.

Zajednica dostavlja podatke iz prethodnog stavka najkasnije do 1. prosinca tekuće godine.

III.	FINANCIRANJE

[bookmark: _Hlk213323129]Članak 11.

Sredstva za nagrade u sportu osiguravaju se u proračunu Osječko-baranjske županije (nastavno: Proračun). 

	Temeljem podataka iz članka 10. ove Odluke, Županica svake godine posebnim aktom određuje visinu nagrada za svako osvojeno mjesto u pojedinoj kategoriji iz članka 7. ove Odluke, a sukladno sredstvima osiguranim u proračunu Osječko-baranjske županije za tu namjenu.

IV.	ZAVRŠNA ODREDBA

Članak 12.

Ova Odluka stupa na snagu prvog dana nakon objave u "Županijskom glasniku".

